המועצה המפקחת (מטא)

המועצה המפקחת על מטא (באנגלית: Oversight Board - Meta, לשעבר: המועצה המפקחת על פייסבוק) היא ארגון שהוקם בשנת 2018 על ידי מנכ"ל חברת מטא (אז פייסבוק) מארק צוקרברג בעקבות הצעתו של הפרופסור למשפטים מאוניברסיטת הרווארד נוח פלדמן. ההקמה הסופית וההכרזה על הארגון ועל 20 החברים בו נעשתה במאי 2020. עבודת המועצה החלה רשמית ב־22 באוקטובר 2020.

 רקע 
בעקבות פגישתו של מנכ"ל פייסבוק מארק צוקרברג עם הפרופסור למשפטים מאוניברסיטת הרווארד נח פלדמן, הוא החליט להביא לאישור החברה הקמת מועצה מפקחת על פייסבוק. המטרה המוצהרת של המועצה היא לתת תוקף חיצוני להחלטות פייסבוק וכן להגביר את השקיפות של ההחלטות. מי שהוביל את מהלך הקמת המועצה בשנים 2017–2020 מטעם פייסבוק היה ניק קלג, נשיא פייסבוק לקשרי חוץ, אשר יעץ לו עורך הדין ברנט האריס (אנ').

בסוף שנת 2020 הוכרזו שמות חברי המועצה, כאשר בראשם הועמד מומחה בריטי לזכויות אדם תומאס יוז (Thomas Hughes).

מטרת המועצה המפקחת היא להציע פתרונות לדיונים מורכבים ומתמשכים בנוגע לאיזה סוגי תוכן ראוי ולא ראוי להתיר בפלטפורמות של פייסבוק לרבות אינסטגרם, היא אמורה לתעדף מקרים שעשויים להשפיע על משתמשים רבים, והם בעלי חשיבות קריטית לשיח הציבורי או מעלים שאלות לגבי מדיניות פייסבוק. החלטות המועצה המפקחת חייבות להיות מיושמות על ידי פייסבוק, כל עוד הן אינן מפרות את החוק. פייסבוק הדגישה כי חברי המועצה המפקחת אינם תלויים בחברה, והם ממומנים על ידי קרן עצמאית בהיקף של 130 מיליון דולר, ולא ניתן להוציאם מהמועצה על ידי פייסבוק על סמך החלטותיהם.
 החלטות 
ההחלטה הראשונה של המועצה הוכרזה ב-28 בינואר 2021 והפכה על פיה ארבע מתוך חמש החלטות של דירקטוריון פייסבוק.

אחת מהחלטות המועצה עסקה בחשבונו של נשיא ארצות הברית לשעבר דונלד טראמפ, אשר נחסם בעקבות פרסומיו הקשורים להסתערות על גבעת הקפיטול. המועצה החליטה כי חשבונו יישאר חסום.

באוקטובר 2021 הודיעה המועצה כי היא תיפגש עם מדליפת מסמכים על פייסבוק פרנסיס האוגן.

בפברואר 2022 המליצה המועצה לפייסבוק לאסור על פרסום כתובות מגורים אישיות.

ב-2023 דווח כי המועצה תבחן סרטונים ממתקפת הפתע על ישראל ומלחמת חרבות ברזל בהליך מזורז.

 התנגדויות וביקורת 
הקמת המועצה יצרה התנגדויות בחוגים מסוימים. כחלק מהביקורת על פייסבוק, בשנת 2020 הכריזה קבוצה של 25 עיתונאים, פוליטיקאים, לוחמי זכויות אזרח ואנשי אקדמיה כי היא מקימה את "המועצה האמיתית המפקחת על פייסבוק".

 חברים 
20 חברי המועצה מגיעים מ־17 מדינות שונות, כאשר חמישה מהם מארצות הברית (שניים מחברי המועצה הם אזרחי שתי מדינות). עם חברי המועצה נמנית, בין היתר, המשפטנית הישראלית אמי פלמור.

20 חברי המועצה שהוכרזו ב-6 במאי 2020 נבחרו על ידי חברי ההנהלה של המועצה, בשיתוף עם פייסבוק: מייקל מקונל - שופט אמריקאי בדימוס, ג'מאל גרין - עורך דין מומחה לחוקה האמריקאית, קטלינה בוטרו מרינו - עורכת דין קולומביאנית והלה ת'ורנינג שמידט - ראשת ממשלת דנמרק לשעבר.

ב-20 באפריל 2021, חברת ההנהלה החדשה, סוזן נוסל - המנכ"לית של PEN אמריקה, החליפה את פמלה קרלן שפרשה על מנת להצטרף לממשל ביידן.

 רשימת חברי המועצה 
שםמדינהתקופהפרטיםהלה ת'ורנינג שמידט, יו"ר משותפת2020 - היוםראשת ממשלת דנמרק לשעברקטלינה בוטרו מרינו, יו"ר משותפת2020 - היוםדיקנית הפקולטה למשפטים באוניברסיטת לוס אנדס (אנ')ג'מאל גרין, יו"ר משותף2020 - היוםפרופסור בבית הספר למשפטים באוניברסיטת קולומביהמייקל וו. מקונל, יו"ר משותף2020 - היוםשופט לשעבר בבית המשפט הפדרלי העשירי לערעורים של ארצות הבריתעפיה אסנטווה אסרה-קיי, 2020 - היוםעורכת דין לענייני זכויות אדםאווילין אדוואד2020 - היוםפרופסור בקולג' למשפטים של אוניברסיטת אוקלהומהאנדי ביוני2020 - היוםעיתונאיקתרין צ'ן טאיוואן2020 - היוםפרופסור ליחסי ציבור וסטטיסטיקה באוניברסיטת צ'נג קונג הלאומיתניגאת דאד2020 - היוםעורכת דין ואקטיביסטית אינטרנטתוואכול כרמאן2020 - היוםעיתונאית ואקטיביסטית לזכויות אדםמיינה קיאיי2020 - היוםעורך דין ואקטיביסט לזכויות אדםסודהיר קרישנאסוואמי2020 - היוםסגן ראש בית הספר הלאומי למשפטים של אוניברסיטת הודו (אנ')רונלדו למוס2020 - היוםעורך דין ואקדמאיג'ולי אוונו, 2020 - היוםעורך דין ומנכ"ל אינטרנט ללא גבולותאמי פלמור2020 - היוםלשעבר מנכ"לית משרד המשפטים הישראליאלן רוסברידג'ר2020 - היוםעיתונאיאנדראס סג'ו2020 - היוםחוקר משפטיג'ון סמפלס2020 - היוםסגנית הנשיא במכון קאטוניקולאס סוזור2020 - היוםפרופסור למשפטים באוניברסיטת קווינסלנד לטכנולוגיהסוזן נוזל2021 - היוםמנכ"לית פאן-אמריקהחאלד מנסור2022- היוםעיתונאיפמלה סן מרטין2022- היוםעורכת דין, לשעבר יועצת מכון הבחירות הארצי במקסיקופאולו קורוזה2022- היוםפרופסור למשפטים ומדעי המדינה באוניברסיטת נוטרדאםקנג'י יושינו2022- היוםפרופסור למשפט חוקתי בבית הספר למשפטים באוניברסיטת ניו יורק

 משתתפים שפרשו 
שםמדינהתקופהתפקידסיבת פרישהפמלה קרלןארצות הברית2020–2021פרופסור למשפטים מסטנדפורדפרשה עבור ממשל ביידן

 נאמני מועצת הפיקוח 
שםמדינהתקופהפרטיםפול ג'י האג ג'וניור, יו"ר2020 - היוםלשעבר יו"ר חברת קפיטלרוברט פוסט2020 - היוםפרופסור ודיקן לשעבר של בית הספר למשפטים של אוניברסיטת יילקייט או'רייגן2020 - היוםלשעבר השופטת הראשית של דרום אפריקהקריסטינה אריאגה2020 - היוםלשעבר סגנית יו"ר הוועדה האמריקאית לחופש דת בינלאומישרין צ'לאבי2020 - היוםלשעבר יו"ר מועצת המנהלים של תאגיד האינטרנט לשמות ומספרים מוקצים (ICANN)וונדה פלטון2020 - היוםלשעבר סגנית היו"ר של בנק הייצוא-ייבוא של ארצות הברית

 לקריאה נוספת 


 הערות שוליים 

קטגוריה:ארצות הברית: ארגונים
קטגוריה:פייסבוק
קטגוריה:ביקורת ומחלוקת בפייסבוק